CELEX: 22010D0626
Language: bg
Date: 2010-09-17 00:00:00
Title: 2010/626/ЕС: Решение № 1/2010 на Съвместния комитет ЕС—Мексико от 17 септември 2010 година във връзка с приложение III към Решение № 2/2000 на Съвместния съвет ЕС—Мексико по отношение на определението на понятието „стоки с произход“ и методите за административно сътрудничество

21.10.2010   
            
            
               BG
            
            
               Официален вестник на Европейския съюз
            
            
               L 277/30
            
         РЕШЕНИЕ № 1/2010 НА СЪВМЕСТНИЯ КОМИТЕТ ЕС—МЕКСИКО
   от 17 септември 2010 година
   във връзка с приложение III към Решение № 2/2000 на Съвместния съвет ЕС—Мексико по отношение на определението на понятието „стоки с произход“ и методите за административно сътрудничество
   (2010/626/ЕС)
   СЪВМЕСТНИЯТ КОМИТЕТ,
   като взе предвид Решение № 2/2000 на Съвместния съвет ЕС—Мексико от 23 март 2000 г. (1) (наричано по-долу „Решение № 2/2000“), и по-специално бележки 2 и 3 от допълнение II, буква а) към приложение III относно определението на понятието „стоки с произход“ и методите за административно сътрудничество, и съвместна декларация V към него,
   като има предвид, че:
   
               (1)
            
            
               Приложение III към Решение № 2/2000 установява правилата за произход на стоките, произведени на територията на страните по споразумението.
            
         
               (2)
            
            
               Съгласно съвместна декларация V Съвместният комитет преразглежда необходимостта от удължаване на срока 30 юни 2003 г. за прилагане на правилата за произход, установени в бележки 2 и 3 от допълнение II, буква a) към приложение III към Решение № 2/2000, ако икономическите условия, въз основа на които са установени правилата, изложени в посочените бележки, се запазят. На 22 март 2004 г. и на 14 юни 2007 г. Съвместният комитет ЕС—Мексико прие решения № 1/2004 (2) и № 1/2007 (3), с които се удължава срокът за прилагане на правилата за произход, установени в бележки 2 и 3 от допълнение II, буква а) към приложение III към Решение № 2/2000, до 30 юни 2006 г. и 30 юни 2009 г. съответно.
            
         
               (3)
            
            
               В съответствие с предприетия съгласно съвместна декларация V анализ на релевантните икономически условия се счита за целесъобразно да се удължи временно срокът за прилагане на правилата за произход, установени в бележки 2 и 3 от допълнение II, буква а) към приложение III към Решение № 2/2000, с цел да се осигури непрекъснатостта на взаимните изгоди, осигурени съгласно Решение № 2/2000,
            
         ПРИЕ НАСТОЯЩОТО РЕШЕНИЕ:
   Член 1
   Правилата за произход, установени в бележки 2 и 3 от допълнение II, буква а) към приложение III към Решение № 2/2000, се прилагат до 30 юни 2014 г. вместо правилата за произход, установени в допълнение II към приложение III към посоченото решение.
   Член 2
   Настоящото решение влиза в сила на датата, на която страните си обменят писмени уведомления, удостоверяващи завършването на техните съответни правни процедури.
   Член 1 се прилага от 1 юли 2009 г.
   
      Съставено в Брюксел на 17 септември 2010 година.
      
         
            За Съвместния комитет
         
         
            Председател
         
         Gustavo MARTIN PRADA
      
   
   
      (1)  ОВ L 157, 30.6.2000 г., стр. 10.
   
      (2)  ОВ L 113, 20.4.2004 г., стр. 60.
   
      (3)  ОВ L 279, 23.10.2007 г., стр. 15.